चिड़ावा। कार्यवाहक बीडीओ बीईईओ पितरामसिंह काला ने अभिभावकों से विशेष आवश्यकता वाले बच्चों पर अधिक ध्यान देने की बात कही है। उन्होंने कहा कि ऐसे बच्चों के छोटे-छोटे प्रयासों की सराहना करने एवं उन्हें प्रोत्साहित करते रहने से वे अपनी शारीरिक कमि से उबरकर हुनरमंद बन सकते हैं।
वे मंगलवार को यहां राजकीय अडूकिया उप्रावि में विशेष आवश्यकता वाले बच्चों के अभिभावकों की काउंसलिंग कार्यशाला में बोल रहे थे। कार्यशाला के उद्गघाटन सत्र में आरपी देवेंद्र झाझड़िया और संस्था प्रधान शशीकांत शर्मा ने केंद्र राज्य सरकार द्वारा इस दिशा में संचालित विभिन्न कल्याणकारी योजनाओं एवं सर्व शिक्षा अभियान से संबद्ध गतिविधियों की जानकारी दी।
इस अवसर पर संदर्भ शिक्षक धीरज शर्मा, सुमेरसिंह और आरपी अजय बुगालिया ने भी विषय विशेष पर विचार व्यक्त किये। आयोजन में रतनसिंह मील, लेखाकार रामावतार रेवाड़ सहित 45 बच्चों के अभिभावकों ने भाग लिया।
hin_Deva hin_Deva hin_Deva